O robellón se gosa distinguir con facilidat por a suya color royisca  u narancha, con una caracteristica distribución d'aniellos concentricos de pigmentación más oscura en a corona, que i pueden ser más u menos marcaus en pendendo d'o eixemplar. As laminas son royiscas tamién, pero de color uniforme en comparanza con a cara superior d'a corona. A corona fa d'entre 4 y 16 cm de diametro, y á sobén se muestra como concava en a suya cara superior, podendo tener a ladera más u menos deformada y poco uniforme en a suya forma. O trallo ye buedo por á dintro, y no creix si que dica os 4 u 6 centimetros d'altaria, con un diametro muit pocas vegadas superior á os 3 cm.